እዚያው በግርግሩ በሚክሲኮ አደባባይ ይህን አሰብኩ … በቀደም በሸገር 102.1 የሰማሁትን፡፡ ፕሮግራሙ የተላለፈው ለ 2004 ዓ.ም ዋዜማ አከባቢ ነው፡፡ ጋዜጠኛው የተለያዩ የአዲስ አበባ ነዎሪዎችን ስለ 2003 ዓ.ም ጠየቀ… አመቱ እንዴት አለፈ ብሎ፡፡ ሁሉም አንድ አይነት መልስ እንዲመልሱ የታዘዙ ይመስል ሁሉም የመለሱት አንድ አይነት ነበር፡፡ አሉ ኑሮውን አልቻልነውም፣ አሉ እንጀራ በልተን ለማድር ተቸገርን፡፡ ኑሮዎ የሚያንገላታው ህዝብ ከእንግልቱ እስካልወጣ ድረስ መንገድ ላይ እየሄዳ በሃሳብ መዋጡ፣ መንገዱን እረስቶ ሌላ መንገድ ውስጥ መግባቱ የሚጠበቅ ነው፡፡ ይህ ሁኔታ እኔን አንድ ሃሳብ ውስጥ ጨመረኝ፡፡ ብዙ ለማግኘት ሰው እየሮጠ፣ የገንዘብ ምንጩን ለማስፋት እየባተለ እያለ እንዲህ ኑሮውን መቋቋም ካቃተው እከሌና እከሊት እንዴት ሊሆኑ ነው ብዬ አሰብኩ፡፡ ጥቂት የማይባሉ አከሌዎችን ከአዲስ አበባ ውስጥ እና ከአዲስ አበባ ወጪ ካሉ ስፍራዎች አሰብኩ፡፡ አሳቤን ገፋሁበትን፣ ወደ ልቤ ይተመስጦ ክፍል ይዤቸው ገባሁ፡፡